*Кайбыч районы Олы Кайбыч урта гомуми белем биру мәктәбенең 8 Б сыйныф укучысы Валиуллина Диана.*

 *Татар Теле һәм әдәбият укытучысы Сөнгатуллина Лютсия Хәйрулловна*

Ветеранда кунакта.

 Тубәндә язылачак сузем Югары Ослан районының Макыл авылында яшәгән Бөек Ватан сугышы ветераны Гыймадеев Хәлил бабай турында…

 Әле мин бик кечкенә идем, мәктәпкә укырга керәсе елны без дәу абыйларга кунакка бардык (улда шул авылда яши).

 Кунелемә бик нык тәэсир иткән дәу абый белән Хәлил бабайның сөйләшеп утырганнарын искә алып , онытылганнарын дәу абыйдан сорап , кыскача гына булса да язып китәсем килә.

 Хәлил бабайны 1938 елны армия хезмәтенә алалар . Ул Тын океандагы Рус утравына эләгә.Озак та үтми Фин сугышына алып китәләр .

 1940 елны яңадан Рус утравына хезмәтен дәвам итәргә кайта, ул диңгезче булып хезмәт итә.

 1941 елда сугыш башлангач, аларны аннан кузгалтмыйлар , безнең ил Японнар сугыш башлар дип курка.

 1941 елның ахырында Япониядәге разведчик Рихард Зорге яшереп кенә шифрограмма җибәрә : « Японнар 1942 елда безгә каршы сугышачаклар» - дип, язылган була анда.

 Шуннан 1942 елның август аенда Хәлил бабай башка моряклар белән бергә Сталинград сугышына кучерелә. Немецлар моряклардан бик курка торган булалар, Хәлил бабай да бескозыркасын авызына кабып, күп атакаларда була, ике тапкыр «кул сугышында»- да кыйнаша , каты яралана. «Бергенә немецны кадап утермәдем» - дип сөйләгәне әле дә истә калган. Госпитальдә Тубән Новгородта дәвалана. Декабрьдә госпитальдән Сталинград сугышына китә, Себердән килгән гаскәрләр белән бергә фашистларны тар-мар итәләр.Үзе белән килгән диңгезчеләр арасыннан беркем дә исән калмаган була. Хәлил бабай сугышны Берлинда тәмамлый.

 Хәлил бабай ике Орден Славы , ике Кызыл Йолдыз ордены, «Медаль за Отвагу» һәм дә тагын бик куп медальләргә лаек булган сугыш ветераны.

 Дәу абый врач булып эшли, ул елны Хәлил бабайның кулыннан ике пуля калдыгын ала һәм аларны Макыл мәктәбенең музеена тапшыралар. Менә шундый батыр булган ул Хәлил бабай. Мин аның белән бик горурланам!